জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয়
জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয় ২০১৩ সালে বঙ্গবন্ধু শেখ মুজিবুর রহমানের নামে প্রতিষ্ঠিত একটি কলেজ। এটি উত্তরার আশকোনা হজ্জ্বক্যাম্প সংলগ্ন দক্ষিণখান সড়কে অবস্থিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে। কলেজটির ৬ তলা ভবন রয়েছে। এর সামনে একটি খেলার মাঠ রয়েছে।
বঙ্গবন্ধু স্কোয়ার মন্যুমেন্ট
বঙ্গবন্ধু স্কোয়ার মন্যুমেন্ট ঢাকার "বঙ্গবন্ধু এভিন্যিঊ"তে অবস্থিত, স্বাধীন বাংলাদেশের স্থপতি শেখ মুজিবর রহমান-এর একটি স্মারক ভাস্কর্য। মার্চ ৪, ২০০০ সালে তৎকালীন প্রধানমন্ত্রী শেখ হাসিনা এর ফলক উন্মোচন করেন। স্থানটি "গুলিস্তানের মোড়" হিসেবে পরিচিত।